pythainlp/thai-wiki-dataset-v3 huggingface dataset:
ทีวีพูลสตาร์ปาร์ตี้อวอร์ดส์ 2009

ทีวีพูลสตาร์ปาร์ตี้อวอร์ดส์ 2009 เป็นงานฉลองครบรอบ 20 ปี ของนิตยสารทีวีพูล ซึ่งมีการมอบรางวัลที่สะท้อนถึงภาพลักษณ์ของบุคคลในวงการบันเทิงด้านการแสดง และดนตรี เพื่อเป็นขวัญและกำลังใจ ซึ่งจะจัดขึ้นในวันที่ 1 กรกฎาคม 2552  ณ  สโมสรกองทัพบก จัดโดยนิตยสารทีวีพูล
==มีรางวัลทั้งหมดดังนี้ ==
===รางวัลดาราบทพ่อ===
พงษ์พัฒน์ วชิรบรรจง
===รางวัลดาราบทแม่===
จินตหรา สุขพัฒน์
===รางวัลดาราเด็กขวัญใจประชาชน===
น้องเซนหนึ่ง ดรีมทีม
===รางวัลนักร้องขวัญใจคนบันเทิง===
ธงไชย แมคอินไตย์
===รางวัลดาราขวัญใจช่างภาพ===
พอลล่า เทเลอร์
=== รางวัลพระเอกยอดกตัญญู===
ปฏิภาณ ปฐวีกานต์
===รางวัลนางเอกยอดกตัญญู===
จีรนันท์ มะโนแจ่ม
=== รางวัลพระร้ายยอดฝีมือ===
เคลลี่ ธนพัฒน์
=== รางวัลนางร้ายยอดฝีมือ===
เมย์ เฟื่องอารมย์
=== รางวัลหนุ่มเจ้าเสน่ห์===
ชาคริต แย้มนาม
=== รางวัลสาวเจ้าเสน่ห์===
พัชราภา ไชยเชื้อ
===รางวัลดารามนุษย์สัมพันธ์ดีเด่น===
ณัฐวุฒิ สกิดใจ
===รางวัลเพื่อนคู่แท้===
วรนุช วงษ์สวรรค์ และ ปณิตา พัฒนาหิรัญ
=== รางวัลพระเอกนักสังคมสงเคราะห์===
รัฐภูมิ โตคงทรัพย์
===รางวัลนางเอกนักสังคมสงเคราะห์===
แอน ทองประสม
=== รางวัลเซ็กซี่สตาร์===
พัชราภา ไชยเชื้อ
=== รางวัลตลกขวัญใจประชาชน===
หม่ำ จ๊กมก
===รางวัลแต่งกายชายยอดเยี่ย===
ปกรณ์ ลัม
===รางวัลแต่งกายหญิงยอดเยี่ยม===
เขมนิจ จามิกรณ์
===รางวัลคู่รักหวานแห่งปี===
เป้ อารักษ์ และ ก้อย รัชวิน
===รางวัลขวัญใจคนคอหนัง===
อนันดา เอเวอร์ริ่งแฮม
== อ้างอิง ==
รางวัลภาพยนตร์ไทย
รางวัลดนตรี
รางวัลโทรทัศน์
ทีวีพูลสตาร์ปาร์ตี้อวอร์ดส์
ทีวีพูลสตาร์ปาร์ตี้อวอร์ดส์ 2008

ทีวีพูลสตาร์ปาร์ตี้อวอร์ดส์ 2008 เป็นงานฉลองครบรอบ 19 ปี ของนิตยสารทีวีพูล ซึ่งมีการมอบรางวัลที่สะท้อนถึงภาพลักษณ์ของบุคคลในวงการบันเทิงด้านการแสดง และดนตรี เพื่อเป็นขวัญและกำลังใจ ซึ่งจะจัดขึ้นในวันที่ 12 มิถุนายน 2551  ณ  สยามพารากอน จัดโดยนิตยสารทีวีพูล
==มีรางวัลทั้งหมดดังนี้ ==
===รางวัลพระเอกสุภาพบุรุษขวัญใจประชาชน===
ธีรเดช วงศ์พัวพันธ์
===รางวัลพระเอกนักบู๊ขวัญใจประชาชน===
วี วีรภาพ
===รางวัลพระเอกอารมณ์ดีขวัญใจประชาชน===
ณัฐวุฒิ สกิดใจ
===รางวัลนางเอกสุภาพสตรีขวัญใจประชาชน===
แอน ทองประสม
===รางวัลนางเอกนักบู๊ขวัญใจประชาชน===
จีจ้า ญาณิน
===รางวัลนางเอกอารมณ์ดีขวัญใจประชาชน===
พัชราภา ไชยเชื้อ
===รางวัลพระเอกภาพยนตร์ขวัญใจประชาชน===
อนันดา เอเวอริ่งเฮม
===รางวัลนางเอกภาพยนตร์ขวัญใจประชาชน===
มาช่า วัฒนพานิช
===รางวัลดาราตลกขวัญใจประชาชน===
หม่ำ จ๊กมก
===รางวัลนักร้องขวัญใจประขาชน===
ธงไชย แมคอินไตย์
===รางวัลดาราเด็กขวัญใจประชาชน===
น้องเดียว ด.ช พัทธดนย์ เกลี้ยงจันทร์
===รางวัลดาราบทสาวใช้ขวัญใจประชาชน===
ธงธง มกจ๊ก
===รางวัลดาราบทคุณแม่ขวัญใจประชาชน===
ดวงดาว จารุจินดา
===รางวัลดาราบทคุณพ่อขวัญใจประชาชน===
นิรุตติ์ ศิริจรรยา
===รางวัลดาราดาวร้ายขวัญใจประชาชน===
หนุ่ม กรรชัย
===รางวัลนางร้ายขวัญใจประชาชน===
เมย์ เฟื่องอารมณ์
===รางวัลาดาราชายแต่งกายยอดเยี่ยม===
ธีรเดช วงศ์พันพันธ์
===รางวัลดาราหญิงแต่งกายยอดเยี่ยม===
เขมนิจ จามิกรณ์ 
== อ้างอิง ==
รางวัลภาพยนตร์ไทย
รางวัลดนตรี
รางวัลโทรทัศน์
ทีวีพูลสตาร์ปาร์ตี้อวอร์ดส์
ทีวีพูลสตาร์ปาร์ตี้อวอร์ดส์ 2007

ทีวีพูลสตาร์ปาร์ตี้อวอร์ดส์ 2007 เป็นงานฉลองครบรอบ 18 ปี ของนิตยสารทีวีพูล ซึ่งมีการมอบรางวัลที่สะท้อนถึงภาพลักษณ์ของบุคคลในวงการบันเทิงด้านการแสดง และดนตรี เพื่อเป็นขวัญและกำลังใจ ซึ่งจัดขึ้นในวันที่ 22 มิถุนายน 2550  ณ โรงแรมแอมบาสซาเดอร์  จัดโดยนิตยสารทีวีพูล
==มีรางวัลทั้งหมดดังนี้ ==
===รางวัลขวัญใจนักข่าว===
เขมนิจ จามิกรณ์
===รางวัลขวัญใจนักเรียนนักศึกษา===
พัชราภา ไชยเชื้อ
===รางวัลขวัญใจพระเอกนางเอก===
ณัฐวุฒิ สกิดใจ
===รางวัลขวัญใจชาวสีม่วง===
สเตฟาน สันติ วีระบุญชัย
===รางวัลขวัญใจไฮโซ===
หน่อย บุษกร พรวรรณะศิริเวช
===รางวัลขวัญใจบทนางร้าย===
เมย์ เฟื่องอารมย์
===รางวัลขวัญใจบทพระร้าย===
กรรชัย กำเนิดพลอย
===รางวัลขวัญใจคอเพลงลูกทุ่ง===
จักรพรรณ อาบครบุรี
===รางวัลขวัญใจแจ๋ว===
ศรราม เทพพิทักษ์
===รางวัลขวัญใจคอหนัง===
อนันดา เอเวอร์ริ่งแฮม
===รางวัลขวัญใจวัยซน===
แอน ทองประสม
===รางวัลแต่งกายชายดีเด่น===
ธีรเดช วงศ์พัวพันธ์
===รางวัลแต่งกายหญิงดีเด่น===
พัชราภา ไชยเชื้อ
===รางวัลภาพยนตร์ในดวงใจ===
ตำนานสมเด็จพระนเรศวรมหาราช
===รางวัลศิลปินในดวงใจ===
ธงไชย แมคอินไตย์
== อ้างอิง ==
รางวัลภาพยนตร์ไทย
รางวัลดนตรี
รางวัลโทรทัศน์
ทีวีพูลสตาร์ปาร์ตี้อวอร์ดส์
เป้งทะเล

เป้งทะเล (Mangrove Date Palm;) เป็นไม้ยืนต้นในวงศ์ปาล์ม และเป็นพืชท้องถิ่นตามแนวชายฝั่งของอินเดีย บังกลาเทศ พม่า ไทย และมาเลเซีย เปลือกลำต้นมีรอยขรุขระสีน้ำตาลหรือเทา ใบเป็นใบประกอบแบบขนนก ไม่มีก้านใบย่อย โคนใบเป็นกาบห่อหุ้มยอดอ่อน ขอบใบเรียบ สีเขียวอมเหลือง ดอกเป็นดอกช่อ แยกเพศ แยกต้น ช่อดอกขนาดใหญ่ออกตามง่ามใบช่อดอกอ่อนจะมีกบขนาดใหญ่หุ้ม เมื่ออายุมากขึ้นกาบจะร่วงไป ผลเป็นผลเดี่ยว เนื้อด้านนอกอ่อนนุ่ม เมื่ออ่อนสีเขียว สุกเป็นสีส้ม มีเมล็ดเดียว ยอดอ่อนนำมาทำอาหารได้หลายชนิด เช่น ต้มกะทิ แกงส้ม
== อ้างอิง ==
มัณฑนา นวลเจริญ. 2552. สารานุกรมความหลากหลายทางชีวภาพตำบลเกาะศรีบอยา อำเภอเหนือคลอง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม หน้า 60
Riffle, Robert L. and Craft, Paul (2003) An Encyclopedia of Cultivated Palms. Portland: Timber Press. ISBN 0-88192-558-6 / ISBN 978-0-88192-558-6 (page 403)
พืชที่รับประทานได้
สกุลฟีนิกซ์
ไม้ป่าชายเลน
วงศ์สันตะวา

วงศ์สันตะวา หรือ Hydrocharitaceae เป็นวงศ์ของพืชมีดอกที่ประกอบด้วยสปีชีส์ของพืชน้ำ ซึ่งเรียกรวม ๆ ว่า Tape-grasses มีเส้นใบแบบร่างแห ดอกสมบูรณ์เพศหรือแยกเพศ กลีบเลี้ยงสีเขียว กลีบดอกสีขาว เกสรตัวผู้วงในมักเป็นหมัน ตัวอย่างพืชที่รู้จักกันดี เช่น Canadian Waterweed Frog's Bit สันตะวาใบข้าว สันตะวาใบพาย สาหร่ายหางกระรอก ตับเต่านา
วงศ์นี้แบ่งเป็น 4 วงศ์ย่อย- Hydrocharitoideae (Hydrocharis, Limnobium), Stratiotoideae (Stratiotes), Anacharidoideae (Apalanthe, Appertiella, Blyxa, Egeria, Elodea, Lagarosiphon และ Ottelia) และ Hydrilloideae (Enhalus, Halophila, Hydrilla, Maidenia, Najas, Nechamandra, Thalassia, Vallisneria).
== สกุล ==
Apalanthe
Appertiella
Blyxa
Egeria
Elodea
Enhalus
Halophila
Hydrilla
Hydrocharis
Lagarosiphon
Limnobium
Maidenia
Najas
Nechamandra
Ottelia
Stratiotes
Thalassia
Vallisneria
== อ้างอิง ==
วงศ์สันตะวา
พืชน้ำ
ระบบรวบอำนาจเบ็ดเสร็จ

ระบบรวบอำนาจเบ็ดเสร็จ (totalitarianism) เป็นระบบการเมืองที่รัฐถืออำนาจเบ็ดเสร็จเหนือสังคมและมุ่งควบคุมทุกแง่มุมของชีวิตสาธารณะและชีวิตส่วนตัวตามที่เห็นจำเป็น
มโนทัศน์ระบบรวบอำนาจเบ็ดเสร็จพัฒนาขึ้นครั้งแรกในความหมายเชิงบวกในคริสต์ทศวรรษ 1920 โดยฟาสซิสต์อิตาลี มโนทัศน์ดังกล่าวกลายมาโดดเด่นในวจนิพนธ์การเมืองต่อต้านคอมมิวนิสต์ของตะวันตกระหว่างสงครามเย็น เพื่อเน้นความคล้ายที่รับรู้ระหว่างนาซีเยอรมนีและระบอบฟาสซิสต์อื่นด้านหนึ่ง กับคอมมิวนิสต์โซเวียตอีกด้านหนึ่ง
== ศัพทมูลวิทยา ==
ความคิด "ระบบรวบอำนาจเบ็ดเสร็จ" อำนาจทางการเมือง "เบ็ดเสร็จ" โดยรัฐเกิดขึ้นใน ค.ศ. 1923 โดย จีโอวันนี อาเมนโดลา ผู้อธิบายฟาสซิสต์อิตาลีว่าเป็นระบบที่แก่นแตกต่างจากเผด็จการตามปกติ ภายหลังคำนี้ถูกให้ความหมายบวกในงานเขียนของจีโอวันนี เจนตีเล นักปรัชญาที่โดดเด่นที่สุดของอิตาลีและนักทฤษฎีฟาสซิสต์ชั้นแนวหน้า เขาใช้คำว่า "totalitario" หมายถึง โครงสร้างและเป้าหมายของรัฐใหม่ รัฐใหม่มีเพื่อ "การเป็นผู้แทนอย่างสมบูรณ์ของชาติ และคำแนะนำเป้าหมายแห่งชาติเบ็ดเสร็จ" เขาอธิบายว่า ระบบรวบอำนาจเบ็ดเสร็จเป็นอุดมการณ์ที่รัฐอยู่เหนือพลเมืองส่วนใหญ่ของตน ถ้าไม่ใช่ในทางอำนาจแล้ว ก็ในทางอิทธิพล เบนิโต มุสโสลินีกล่าวว่า ระบบนี้ใส่ความเป็นการเมืองแก่ทุกสิ่งที่เป็นจิตวิญญาณและเป็นมนุษย์
== ผู้นำสูงสุด ==
อะเลคซันดร์ คอลชัค (ผู้ปกครองสูงสุด) ในรัสเซีย
อดอล์ฟ ฮิตเลอร์ (ฟือเรอร์) ในเยอรมนี
เบนิโต มุสโสลินี (ดูเช) ในอิตาลี
จักรพรรดิฮิโระฮิโตะ (เท็นโน) ในญี่ปุ่น
โจเซฟ สตาลิน (Vozhd) ในสหภาพโซเวียต
เอียน อันโตเนสคู (คอนดูคาเตอ) ในโรมาเนีย
ฟรันซิสโก ฟรังโก (เกาดีโญ) ในสเปน
อานเต ปาเวลิช (โพกลาฟนิก) ในโครเอเชีย
แฟแร็นตส์ ซาลอชี (Nemzetvezető) ในฮังการี
ยอเซ็ฟ ติซอ (Vodca) ในสโลวาเกีย
วิดกึน ควิสลิง (Fører) ในนอร์เวย์
ผู้นำสูงสุดของเกาหลีเหนือ
ผู้นำทรงอำนาจสูงสุดของจีน
เลขาธิการพรรคคอมมิวนิสต์ในรัฐคอมมิวนิสต์
ผู้นำสูงสุดอิหร่าน
ผู้นำสูงสุดอัฟกานิสถาน
== อ้างอิง ==
คริสต์ศตวรรษที่ 20
ทฤษฎีการเมือง
 
ปรัชญาการเมือง
คำศัพท์รัฐศาสตร์
ระบบการเมือง
ระบอบการปกครอง
ฟาสซิสต์
ลัทธิคอมมิวนิสต์
ลัทธิรวบอำนาจเบ็ดเสร็จ
กริตวีเคน

กริตวีเคน หรือ กรูตวีเคน (Grytviken) เป็นนิคมหลักในดินแดนเกาะเซาท์จอร์เจียและหมู่เกาะเซาท์แซนด์วิช ซึ่งเป็นดินแดนของสหราชอาณาจักร ที่นี่เคยเป็นศูนย์กลางการบริหารของดินแดนนี้ แต่ต่อมาก็ถูกทิ้งร้าง และย้ายศูนย์กลางการบริหารดินแดนไปยัง คิงเอดเวิร์ดพอยต์
== ภาพ ==
ไฟล์:
Grytviken Harbour, Island of South Georgia, United Kingdom.jpg|กริตวีเคนฮาร์เบอร์ แสดงสถานีปลาวาฬโบสถ์และสุสานหลุมฝังศพ
ไฟล์:Grytviken-Location.jpg|คาบสมุทรแทตเชอร์กับคิงเอดเวิร์ดพอยต์และกริตวีเคน
ไฟล์:Grytviken church.jpg|คริสตจักรนอร์เวย์ในกริตวีเคน (สร้างเมื่อปี 1913)
ไฟล์:Grytviken settlement.jpg|สถานีปลาวาฬร้าง กริตวีเคน
ไฟล์:Meat Cookery at Grytviken Whaling Station.jpg|ตึกร้างที่กริตวีเคน
== อ้างอิง ==
== แหล่งข้อมูลอื่น ==
Britain's Small Wars: The Argentine Invasion of South Georgia 
เมืองหลวงเก่า
เมืองร้าง
เกาะเซาท์จอร์เจียและหมู่เกาะเซาท์แซนด์วิช
ขาหมูพะโล้

ขาหมูพะโล้ เป็นอาหารที่มีต้นกำเนิดมาจากประเทศจีนเป็นอาหารที่สามารถกินเป็นอาหารจานเดียวหรือแยกกินกับข้าวต่างหากก็ได้เป็นอาหารที่มีวิธีการทำโดยการนำขาหมูส่วนหน้าที่ผ่านการเผาไฟไปต้มเคี่ยวกับเครื่องพะโล้, เครื่องเทศ เครื่องปรุงรส ให้เปื่อย ๆ
ในประเทศไทย อาจกินเป็นอาหารจานเดียว ตักเสริฟกับข้าวสวยและไข่ต้ม ราดน้ำพะโล้ลงไปทานกับผักลวก โดยมีเครื่องเคียง เช่น ผักดอง น้ำส้ม กระเทียม พริก ข้าวขาหมูหากินได้ง่าย มีอยู่ทุกหนทุกแห่ง ทั้งร้านข้างทาง หรือฟู้ดเซ็นเตอร์ในห้างสรรพสินค้า
== อ้างอิง ==
อาหารจีน
อาหารจากเนื้อหมู
น้ำพริกหนุ่ม

น้ำพริกหนุ่ม คือน้ำพริก อาหารพื้นบ้านล้านนาที่รู้จักกันทั่วไป ทำจากพริกชนิดหนึ่งที่เรียกว่าพริกหนุ่มอาจจะใช้พริกหนุ่มที่แก่จัดหรือยังไม่แก่จัดก็ได้แต่ส่วนมากใช้พริกหนุ่มที่ยังไม่แก่จัด หอม และกระเทียม นำมาย่างและโขลกส่วนผสมและเกลือ รับประทานกับแคบหมู ผัก ข้าวเหนียว บางสูตรใส่ปลาร้าสับ และกะปิห่อใบตองย่างไฟ บางสูตรใส่น้ำปลากับเกลือ
== อ้างอิง ==
น้ำพริก
อาหารไทยภาคเหนือ
วิทยาลัยอีตัน

วิทยาลัยอีตัน หรือ บางครั้งเรียกสั้นๆว่า อีตัน (Eton College) เป็นโรงเรียนมัธยมชื่อดังแห่งหนึ่งของอังกฤษ รับเฉพาะนักเรียนชาย อายุระหว่าง 13-18 ปี โรงเรียนมีนักเรียนทั้งหมด 1,300 คน นักเรียนทุกคนที่เรียนที่นี่ต้องเรียนในหลักสูตรโรงเรียนประจำ การเรียนที่นี้นอกเหนือจากการเรียนแล้ว ยังต้องเรียนรู้เรื่องมารยาท บุคลิกภาพ อีกด้วย เพื่อให้นักเรียนที่นี่จบมามีคุณภาพมากที่สุด ทำให้ อีตัน ขึ้นชื่อว่า "เป็นโรงเรียนที่ผู้ดีที่สุดในโลก" และยังเป็นโรงเรียนหลวงแห่งหนึ่งของอังกฤษที่ไม่ใช่ของรัฐบาลแต่เป็นเอกชน วิทยาลัยอีตันก่อตั้งโดย พระเจ้าเฮนรีที่ 6 แห่งอังกฤษ ในปี ค.ศ. 1440 กล่าวได้ว่าเป็นโรงเรียนที่เก่าแก่ที่สุดโรงเรียนหนึ่งของอังกฤษ
อีตันมีนักเรียนเก่าที่ได้เป็นนายกรัฐมนตรีอังกฤษถึง 18 คน รวมถึงเดวิด แคเมอรอน อดีตนายกรัฐมนตรีและมีศิษย์เก่าที่มีชื่อเสียงอีกมากมาย รวมทั้งเจ้าชายจากอังกฤษ เจ้าชายวิลเลี่ยมและ เจ้าแฮร์รี รวมถึงพระมหากษัตริย์ไทย พระบาทสมเด็จพระปกเกล้าเจ้าอยู่หัว อดีตนายกรัฐมนตรีของไทย อภิสิทธิ์ เวชชาชีวะ
วิทยาลัยอีตัน ได้การยกย่องจาก นิตยสารมากมาย ว่าเป็น "โรงเรียนมัธยมที่ดีสุดของโลก" แม้แต่นิตยสาร "เดอะกู้ดสคูลส์ไกด์ (The Good Schools Guide)" ก็ยกย่องให้ นักเรียนชายอีตันเป็นนักเรียนที่ดูดีที่สุด วิทยาลัยอีตันเป็นหนึ่งในกลุ่มโรงเรียน G20 Schools แห่งอังกฤษ
== นักเรียนที่มีชื่อเสียง ==
พระบาทสมเด็จพระปกเกล้าเจ้าอยู่หัว
พลตรี พระเจ้าวรวงศ์เธอพระองค์เจ้าเฉลิมพลทิฆัมพร
เจ้าชายวิลเลียม
เจ้าชายแฮร์รี
เดวิด แคเมอรอน
อภิสิทธิ์ เวชชาชีวะ
ทอม ฮิดเดิลสตัน
บอริส จอห์นสัน
==อ้างอิง==
โรงเรียนในประเทศอังกฤษ
โรงเรียนประจำในประเทศอังกฤษ
โรงเรียนชายในอังกฤษ
เดอะฮิวแมนลีก

เดอะฮิวแมนลีก (The Human League) เป็นวงดนตรีแนวนิวเวฟจากอังกฤษ ก่อตั้งใน เชฟฟีลด์ ในปี 1977 วงมีเพลงฮิตในยุคแรกพร้อมด้วยเพลง "Being Boiled" แต่ได้ประสบความสำเร็จมากนัก จนมีชื่อเสียงหลังจากมีการเปลี่ยนแปลงที่สำคัญในปี 1980 ได้รับความนิยมในนานาชาติในต้นยุค 1980 ถึงกลางยุค 1990 ในอัลบั้ม Dare (1981) คืออัลบั้มที่นิยมมากที่สุดของวงในเพลง "Don't You Want Me" ได้ติดอันดับ &nbsp;1 ในป็อปชาร์ตในสหราชอาณาจักร สหรัฐอเมริกา และอีกหลายประเทศ เพลงอื่นที่ฮิตได้แก่ "Love Action", "Open Your Heart", "Mirror Man", "Fascination", "The Lebanon", "Human" (อันดับ&nbsp;1 ในสหรัฐอเมริกา) และ "Tell Me When"
== ผลงาน ==
Reproduction (1979)
Travelogue (1980)
Dare (1981)
Love and Dancing (1982)
Hysteria (1984)
Crash (1986)
Romantic? (1990)
Octopus (1995)
Secrets (2001)
Credo (2011)
กลุ่มดนตรีแดนซ์สัญชาติอังกฤษ
กลุ่มดนตรีนิวเวฟสัญชาติอังกฤษ
กลุ่มดนตรีที่ก่อตั้งในปี พ.ศ. 2520
ณัฐเดช วชิรรัตนวงศ์

ณัฐเดช วชิรรัตนวงศ์ (เกิด 9 ตุลาคม พ.ศ. 2530) ชื่อเล่น โบ๊ท เป็นโปรโมเตอร์มวยไทย ซึ่งเป็นบุตรชายของวิรัตน์ วชิรรัตนวงศ์ โปรโมเตอร์แห่งสนามมวยเวทีลุมพินี ณัฐเดชมีผลงานการจัดคู่มวยในศึกใหญ่หลายรายการ และเป็นที่ยอมรับของผู้ชม เขาเป็นผู้ดูแลการฝึกซ้อมของนักมวยไทยที่ค่ายไก่ย่างห้าดาว รวมถึงได้รับมอบหมายจาก ดร.พงษ์ วิเศษไพฑูรย์ ให้เป็นผู้ดูแลรายการศึกมวยดีวิถีไทย ทางช่อง 11 และในวันที่ 1 มกราคม พ.ศ. 2556 ทางผู้บริหารของเวทีมวยราชดำเนินได้แต่งตั้งให้ณัฐเดช วชิรรัตนวงศ์ ได้เป็นโปรโมเตอร์อย่างเป็นทางการ ขณะมีอายุได้ 25 ปี นับเป็นโปรโมเตอร์ที่มีอายุน้อยที่สุด ซึ่งเขาได้เตรียมจัดการแข่งขันรายการศึกเพชรวิเศษขึ้นในวันที่ 7 กุมภาพันธ์ โดยมีคู่มวยอย่างสมรักษ์ คำสิงห์ และจอมโหด เกียรติอดิศักดิ์ โคจรมาพบกันเป็นครั้งที่สอง
== ประวัติ ==
ณัฐเดช วชิรรัตนวงศ์ เป็นบุตรชายแท้ ๆ โดยสายเลือดของวิรัตน์ วชิรรัตนวงศ์ กับภาวิณี วชิรรัตนวงศ์ และมีน้องสาวชื่อ ฐานิต เขาติดตามพ่อของเขาเข้าสนามมวยและมีความชื่นชอบในมวยไทยตั้งแต่เด็ก ในภายหลัง ณัฐเดชก็ได้สำเร็จการศึกษามัธยมจาก โรงเรียนเซนต์คาเบรียล ระดับอุดมศึกษาจาก มหาวิทยาลัยอัสสัมชัญ และครั้งหนึ่ง เขายังเคยเป็นผู้เสนอแนวคิดให้มีการแข่งขันมวยไทยแบบสองรุมหนึ่ง โดยจัดให้แสนชัย ส.คิงสตาร์ พบกับคู่ชกอย่างเพชรบุญชู เอฟ.เอ.กรุ๊ป กับสะเก็ดดาว เพชรพญาไท ซึ่งแนวคิดดังกล่าวได้รับการชื่นชมจากทรงชัย รัตนสุบรรณ และทำยอดเข้าชมรายการดังกล่าวที่ 3 ล้านบาท
นอกจากนี้ ณัฐเดช ยังเคยมีผลงานจัดคู่มวยในการแข่งขันมวยไทย อาทิ ศึกจ้าวมวยไทย ที่เวทีมวยอ้อมน้อย และศึกเพชรยินดี ที่สนามมวยเวทีลุมพินี
ในวันที่ 1 มกราคม พ.ศ. 2556 เขาได้รับการแต่งตั้งจากเวทีมวยราชดำเนินให้เป็นโปรโมเตอร์มวยไทยขณะที่มีอายุได้ 25 ปี นับเป็นโปรโมเตอร์ที่มีอายุน้อยที่สุด ซึ่งในวันที่ 7 กุมภาพันธ์ เขาได้จัดรายการศึกเพชรวิเศษ โดยมีสมรักษ์ คำสิงห์ ขึ้นชกกับจอมโหด เกียรติอดิศักดิ์ และมีคู่ชกสามเอ ไก่ย่างห้าดาวยิม พบโพธิ์แก้ว ฝนจางชลบุรี, แสงมณี ส.เทียนโพธิ์ พบวันชนะ อ.บุญช่วย, น้องโอ๋ ไก่ย่างห้าดาวยิม พบมงคลชัย เพชรสุภาพรรณ, เพชรพนมรุ้ง ว.สังข์ประไพ พบเป็นเอก ศิษย์หนุ่มน้อย รวมถึงยอดวิชา ภ.บุญสิทธิ์ กับสิงห์ดำ เกียรติหมู่ 9 ในรายการเดียวกันนี้
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ณัฐเดชได้ร่วมงานทางการเมืองกับพรรคภูมิใจไทย และลงสมัครสมาชิกสภาผู้แทนราษฎรระบบบัญชีรายชื่อลำดับที่ 27 และชูภาพลักษณ์เป็นผู้ผลักดันและส่งเสริมวงการมวยไทย แต่ไม่ได้รับการเลือกตั้ง เนื่องจากพรรคภูมิใจไทยได้ สส. บัญชีรายชื่อเพียง 12 ที่นั่ง หลังจากนั้นจึงได้กลับไปดำเนินกิจการมวยต่อ
ในช่วงที่วงการมวยไทยหยุดชะงักอันเนื่องมากจากการระบาดของโรคติดเชื้อโคโรนาไวรัส 2019 ณัฐเดชมักออกมาให้ความเห็นเกี่ยวกับการปฏิรูปวงการมวยไทยอยู่บ่อยครั้งผ่านสื่อต่างๆ รวมถึงเป็นตัวแทนโปรโมเตอร์เคลื่อนไหวเพื่อให้เวทีราชดำเนินลดค่าเช่าเวทีเพื่อลดภาระของโปรโมเตอร์ แต่ผู้บริหารของเวทีราชดำเนินไม่สนองตอบ ทำให้ณัฐเดชร่วมกับโปรโมเตอร์ในเครือเพชรยินดีที่เป็นโปรโมเตอร์เวทีราชดำเนิน 2 คน ประกาศลาออกจากการเป็นโปรโมเตอร์ เมื่อวันที่ 24 มิถุนายน พ.ศ. 2563 โดยการแถลงข่าว ณ เพชรยินดีคิงส์ดอม ซอยจรัญสนิทวงศ์  54
== รางวัลที่ได้รับ ==
รางวัลโปรโมเตอร์ดาวรุ่งยอดเยี่ยมแห่งปี วันนักกีฬายอดเยี่ยมปี 2559
== อ้างอิง ==
== แหล่งข้อมูลอื่น ==
โปรโมเตอร์มวยไทย
โปรโมเตอร์มวยชาวไทย
บุคคลในวงการมวยไทย
นักธุรกิจชาวไทย
นักธุรกิจชาวไทยเชื้อสายจีน
พิธีกรชาวไทย
ยูทูบเบอร์ชาวไทย
บุคคลจากกรุงเทพมหานคร
บุคคลจากคณะนิเทศศาสตร์ มหาวิทยาลัยอัสสัมชัญ
พรรคภูมิใจไทย
เซนต์เฮลิเยอร์

เซนต์เฮลิเยอร์ (Saint Helier; เจอร์ซีย์: Saint Hélyi; Saint-Hélier) เป็นหนึ่งใน 12 แพริชของเจอร์ซีย์ และเป็นเมืองหลักของเจอร์ซีย์ซึ่งเป็นดินแดนของสหราชอาณาจักร มีพื้นที่ 10.6 ตารางกิโลเมตร มีประชากร 35,822 คน
== ภูมิอากาศ ==
== ประชากร ==

เซนต์เอลิเยอร์เป็นแพริชที่มีประชากรมากที่สุดในเจอร์ซีย์ โดยมีพลเมือง 33,522 คนตามสำมะโน ค.ศ. 2011
== อ้างอิง ==
== บรรณานุกรม ==
Balleine's History of Jersey, Marguerite Syvret and Joan Stevens (1998) .
Jersey in Figures, 2003–2004, published by the States of Jersey.
== แหล่งข้อมูลอื่น ==
เมืองหลวงในสหราชอาณาจักร
เมืองหลวงในทวีปยุโรป
โกโลเนีย

โกโลเนีย (Kolonia) เป็นเมืองชายฝั่งและเป็นเมืองหลวงของรัฐโปนเปย์ซึ่งเป็นรัฐหนึ่งของประเทศไมโครนีเชีย ในอดีตเมืองนี้เคยเป็นเมืองหลวงของประเทศ ก่อนที่จะถูกแทนที่ด้วยปาลีกีร์ เมืองนี้มีพื้นที่ 1.5 ตารางกิโลเมตร มีประชากร 6,074 คนจากข้อมูลสำมะโนประชากรปี ค.ศ. 2010
== สภาพอากาศ ==
==อ้างอิง==
เมืองในประเทศไมโครนีเชีย
ก
พระสุธรรมาธิบดี (แสง ชุตินฺธโร)

พระสุธรรมาธิบดี หรือ หลวงปู่แสง นามเดิม แสง ขุทรานนท์ ฉายา ชุตินฺธโร (10 มิถุนายน 2456 - 5 กุมภาพันธ์ 2559) เป็นพระราชาคณะเจ้าคณะรองฝ่ายธรรมยุติกนิกาย ชาวจังหวัดสุราษฎร์ธานี อดีตเจ้าอาวาสวัดธรรมบูชา และอดีตเจ้าคณะจังหวัดสุราษฎร์ธานี (ธรรมยุต)
==ประวัติ==
พระสุธรรมาธิบดี มีนามเดิมว่า แสง ขุทรานนท์ เกิดเมื่อวันที่ 10 มิถุนายน พ.ศ. 2456 ณ บ้านม่วงสองต้น ตำบลม่วงสองต้น อำเภอเมือง จังหวัดนครศรีธรรมราช  ท่านได้เข้าพิธีบรรพชา เมื่อปี พ.ศ. 2468 ที่วัดพระนคร อ.เมือง จ.นครศรีธรรมราช โดยมีพระรัตนธัชมุนี (แบน คณฺฐาภรโณ) วัดพระมหาธาตุวรมหาวิหาร เป็นพระอุปัชฌาย์ จนกระทั่งอายุครบ 20 ปีบริบูรณ์ ได้เข้าพิธีอุปสมบท ณ วัดชลเฉนียน อำเภอเมือง จังหวัดนครศรีธรรมราช โดยมีพระรัตนธัชมุนี เป็นพระอุปัชฌาย์ พระปลัดแดง วัดพระนคร เป็นพระกรรมวาจาจารย์ และพระครูพิศาลบริหารวัตร เป็นพระอนุสาวนาจารย์
พ.ศ. 2478 ท่านได้เดินทางไปศึกษาพระปริยัติธรรมที่กรุงเทพฯ ณ วัดราชาธิวาสราชวรวิหาร เมื่อครั้งพระธรรมวโรดม (เซ่ง อุตฺตโม) เป็นเจ้าอาวาส จนสอบได้นักธรรมชั้นเอกและเปรียญธรรม 5 ประโยค
พ.ศ. 2494 ท่านได้มอบหมายจากพระศาสนโศภน (ปลอด อตฺถการี) เจ้าอาวาสวัดราชาธิวาส ให้มาช่วยงานคณะสงฆ์ เนื่องจากพระธรรมวิโรจนเถร (พลับ ฐิติโก)  เจ้าอาวาสวัดธรรมบูชา เข้าสู่วัยชรา โดยได้รับหมายให้ปกครองสงฆ์ภายในวัด ท่านได้กำกับและปกครองด้วยหลักเมตตาธรรม เป็นที่พอใจของเจ้าอาวาส
==ตำแหน่งงานปกครองคณะสงฆ์==
พ.ศ. 2494 เป็นผู้ช่วยเจ้าอาวาสวัดธรรมบูชา
พ.ศ. 2494 เป็นสาธารณูปการ จังหวัดสุราษฎร์ธานี
พ.ศ. 2495 เป็นผู้ช่วยเจ้าอาวาส
พ.ศ. 2495 เป็นเจ้าคณะอำเภอเมืองสุราษฎร์ธานี
พ.ศ. 2499 เป็นเจ้าอาวาสวัดธรรมบูชา พระอารามหลวง และเป็นเจ้าคณะจังหวัดสุราษฎร์ธานี (ธรรมยุต)
==ลำดับสมณศักดิ์==
พ.ศ. 2483 ได้รับแต่งตั้งจากพระธรรมโกศาจารย์ (ปลอด อตฺถการี) ให้ดำรงตำแหน่งฐานานุกรมที่ พระครูวินัยธรแสง ชุตินฺธโร
5 ธันวาคม พ.ศ. 2494 เป็นพระครูสัญญาบัตรที่ พระครูโชติธรรมวราภรณ์
5 ธันวาคม พ.ศ. 2497 เป็นพระราชาคณะชั้นสามัญที่ พระโชติธรรมวราภรณ์
5 ธันวาคม พ.ศ. 2505 เป็นพระราชาคณะชั้นราชที่ พระราชธรรมมุนี ตรีปิฎกธรรมภูสิต ธรรมิกคณิสสร บวรสังฆาราม คามวาสี
5 ธันวาคม พ.ศ. 2517 เป็นพระราชาคณะชั้นเทพที่ พระเทพสารสุธี ศรีวิสุทธินายก ตรีปิฎกบัณฑิต ยติคณิสสร บวรสังฆาราม คามวาสี
5 ธันวาคม พ.ศ. 2536 เป็นพระราชาคณะชั้นธรรมที่ พระธรรมธัชมุนี ศีลาจารวัตรวิมล โกศลวรกิจจานุกิจ โสภิตธรรมคุณาภรณ์ ยติคณิสสร บวรสังฆาราม คามวาสี
5 ธันวาคม พ.ศ. 2551 ได้รับสถาปนาเป็นพระราชาคณะเจ้าคณะรองที่ พระสุธรรมาธิบดี ปูชนียฐานประยุต มงคลวุฒคณาทร บวรศีลาจาร  ศาสนภารธุราทร ธรรมยุตติกคณิสสร บวรสังฆาราม คามวาสี
==อ้างอิง==
เชิงอรรถ
บรรณานุกรม
แสง
ภิกษุในสังกัดคณะสงฆ์ธรรมยุติกนิกาย
เจ้าอาวาส
เจ้าคณะจังหวัด
เปรียญธรรม 5 ประโยค
ภิกษุจากจังหวัดนครศรีธรรมราช
ภิกษุจากจังหวัดสุราษฎร์ธานี
ผู้ได้รับพระราชทานรางวัลเสาเสมาธรรมจักร
ผู้ได้รับปริญญากิตติมศักดิ์จากมหาวิทยาลัยมหามกุฏราชวิทยาลัย
บุคคลจากอำเภอเมืองนครศรีธรรมราช
บุคคลจากอำเภอเมืองสุราษฎร์ธานี
ชาวไทยที่มีอายุเกิน 100 ปี
ข้าวเกรียบกุ้ง

ข้าวเกรียบกุ้ง เป็นขนมปังกรอบที่ทำจากแป้งและส่วนประกอบอาหารอื่นที่มักให้รสชาติ เป็นขนมที่ได้รับความนิยมในบางส่วนของเอเชียตะวันออกเฉียงใต้และเอเชียตะวันออก แต่ใกล้ชิดกับอินโดนีเซียและมาเลเซียที่สุด
== อ้างอิง ==
อาหารจากข้าว
อาหารทอดในน้ำมันท่วม
อาหารว่าง
อาหารเอเชียตะวันออกเฉียงใต้
อาหารไทย
อาหารมาเลเซีย
อาหารอินโดนีเซีย
สมเด็จพระบรมราชาที่ 4 (นักพระสัตถา)

สมเด็จพระบรมราชาที่ 4 หรือสมเด็จพระมหินทราชา พระนามเดิมว่านักพระสัตถาหรือนักพระสัฏฐา เป็นพระมหากษัตริย์แห่งกัมพูชาในสมัยที่กรุงละแวกเป็นราชธานี ประสูติราว พ.ศ. 2083 ครองราชสมบัติระหว่าง พ.ศ. 2119–2137 เป็นพระโอรสของสมเด็จพระบรมราชาที่ 3 ในรัชกาลของพระองค์นั้น ได้ทำสงครามขับเคี่ยวกับสยามหลายครั้ง ก่อนจะรบแพ้สมเด็จพระนเรศวรมหาราช จนเสียกรุงละแวกให้สยาม
ใน พ.ศ. 2121 และ พ.ศ. 2124 สมเด็จพระบรมราชาที่ 4 ทรงยกทัพเรือมาโจมตีเพชรบุรีในสมัยสมเด็จพระมหาธรรมราชา โดยใน พ.ศ. 2121 นั้นตีไม่สำเร็จ เจ้าพระยาจีนจันตุ แม่ทัพฝ่ายละแวกเกรงทัณฑ์บน เข้ามาสวามิภักดิ์กับกรุงศรีอยุธยาก่อนจะลอบหนีกลับไปภายหลัง ส่วนใน พ.ศ. 2124 ตีเมืองเพชรบุรีได้สำเร็จ เจ้าเมืองเพชรบุรีเสียชีวิต ฝ่ายเขมรจึงกวาดต้อนครอบครัวกลับไปกรุงละแวกเป็นอันมาก ในปีถัดมาคือ พ.ศ. 2125 สมเด็จพระบรมราชาที่ 4 ได้แต่งทัพมากวาดต้อนผู้คนทางหัวเมืองตะวันออก สมเด็จพระนเรศวรซึ่งขณะนั้นยังเป็นพระมหาอุปราช ได้นำทัพไปตีทัพเมืองละแวกแตกไป  หลังจากนั้น กรุงละแวกได้ส่งพระราชสาสน์ขอเป็นไมตรีกับกรุงศรีอยุธยา และได้ปักปันเขตแดนไว้ที่ด่านพระจารึก สงครามระหว่างสยามกับกัมพูชาจึงสงบลง หลังจากทำสัญญาเป็นไมตรีกันแล้ว เมื่อเกิดศึกหงสาวดีขึ้นอีก สมเด็จพระบรมราชาที่ 4 โปรดให้พระอนุชาคือพระศรีสุพรรณมาธิราชหรือพระศรีสุริโยพรรณมาช่วยราชการสงคราม แต่ระหว่างสงครามนั้น พระศรีสุพรรณมาธิราชมีเหตุให้ผิดใจกับสมเด็จพระนเรศวรมหาราช ทำให้ขาดทางพระราชไมตรีนับแต่นั้น และเกิดสงครามระหว่างสยามและกัมพูชาต่อมาอีก
ใน พ.ศ. 2129 ในรัชกาลสมเด็จพระมหาธรรมราชา สมเด็จพระนเรศวรมหาราชในขณะที่ยังเป็นพระมหาอุปราช ได้ยกทัพไปตีกรุงละแวก แต่ไม่สามารถตีหักเอากรุงละแวกได้ จึงเลิกทัพกลับมา ใน พ.ศ. 2130 เมื่อมีทัพหงสาวดีมาโจมตีกรุงศรีอยุธยาอีก สมเด็จพระบรมราชาที่ 4 ได้ยกทัพมาตีหัวเมืองตะวันออกของสยาม เข้ามาถึงเมืองนครนายก พระยาศรีไสยณรงค์ และพระยาศรีราชเดโชเป็นแม่ทัพออกไปตีทัพกรุงละแวกแตกไป
ตั้งแต่ พ.ศ. 2127 เป็นต้นมา สมเด็จพระบรมราชาที่ 4 ได้ตั้งให้พระโอรสสองพระองค์ขึ้นเป็นกษัตริย์ คือพระไชยเชษฐาที่ 1 และสมเด็จพระบรมราชาองค์ตน ทำให้กัมพูชามีกษัตริย์พร้อมกันถึงสามพระองค์ สร้างความไม่พอใจแก่ขุนนางเขมร ในพงศาวดารกัมพูชาฉบับพระองค์นพรัตน์ถึงกับระบุว่าพระองค์เสียพระสติ เสวยแต่น้ำจัณฑ์มาตั้งแต่ พ.ศ. 2134
ใน พ.ศ. 2136 หลังจากที่สมเด็จพระนเรศวรมหาราชเสด็จขึ้นครองราชย์แล้ว ทรงยกทัพมาโจมตีกรุงละแวกอีก คราวนี้ ทรงตีเมืองละแวก และจับพระศรีสุริโยพรรณ และพระโอรสอีกสองพระองค์คือพระชัยเจษฎาและพระอุทัย นำตัวกลับไปกรุงศรีอยุธยา ส่วนสมเด็จพระบรมราชาที่ 4 และพระมหากษัตริย์อีก 2 พระองค์หลบหนีไปได้ โดยครั้งแรกไปประทับที่เมืองเสร็ยสนทอร์หรือศรีสุนทร จากนั้นจึงหนีไปเมืองเชียงแตงหรือสตึงเตรง แล้วประชวรเป็นไข้สิ้นพระชนม์ที่นั่นเมื่อพระชนม์ได้ 54 พรรษา ใน พ.ศ. 2137 โดยสมเด็จพระชัยเชษฐาประชวรและสิ้นพระชนม์ไปด้วย เหลือแต่สมเด็จพระบรมราชาองค์ตน ต่อมาพระอัฐิของสมเด็จพระบรมราชาที่ 4 ได้นำมาบรรจุไว้ที่เจดีย์ที่เขาพระราชทรัพย์ เมืองอุดงค์มีชัยในรัชกาลพระไชยเชษฐาที่ 2
== ในวัฒนธรรมสมัยนิยม ==
ได้มีการนำพระราชประวัติของพระองค์ไปสร้างเป็นภาพยนตร์ใน ตำนานสมเด็จพระนเรศวรมหาราช ภาค ๓ ยุทธนาวี ซึ่งปรากฏฉากที่พระศรีสุพรรณพระอนุชาในสมเด็จพระบรมราชาที่ 4 นักพระสัฏฐา ได้เกิดบาดหมางกับสมเด็จพระนเรศวรแห่งกรุงศรีอยุธยา เป็นเหตุให้อาณาจักรเขมรละแวกประกาศอิสรภาพไม่ขึ้นกับกรุงศรีอยุธยาอีกต่อไป เปิดฉากสงครามระหว่างกรุงศรีอยุธยากับกรุงละแวก
== อ้างอิง ==
ศานติ ภักดีคำ. 2554. เขมรรบไทย. กทม. มติชน
พระมหากษัตริย์กัมพูชา
บุคคลในประวัติศาสตร์กรุงศรีอยุธยา
ปาเลสไตน์ (แก้ความกำกวม)

ปาเลสไตน์ เป็นภูมิภาคทางภูมิศาสตร์ในตะวันออกกลาง อาจหมายถึง
ปาเลสไตน์ในอาณัติ (2463–2491), พื้นที่ในอาณัติชื่อปาเลสไตน์ และบริหารโดยอังกฤษ ครอบคลุมอดีตแคว้นซีเรียใต้ของจักรวรรดิออตโตมัน
รัฐบาลปาเลสไตน์ล้วน, รัฐอาหรับปาเลสไตน์ ประกาศโดยสันนิบาตอาหรับเมื่อวันที่ 22 กันยายน 2491 และมีศูนย์กลางอำนาจในฉนวนกาซาที่อียิปต์ยึดครองอยู่ ถูกกลืนรวมกับสหสาธารณรัฐอาหรับในปี 2502
องค์การปลดปล่อยปาเลสไตน์, องค์การผู้แทนของชาวปาเลสไตน์ ตั้งขึ้นในปี 2507 และภายหลังได้ชื่อ "ปาเลสไตน์" ในสหประชาชาติ
ดินแดนปาเลสไตน์ หรือรู้จักกันในชื่อ "ดินแดนปาเลสไตน์ที่ถูกยึดครอง", คำที่ใช้กับเวสต์แบงก์และฉนวนกาซา
* รัฐปาเลสไตน์, รัฐที่ประกาศโดยองค์การปลดปล่อยปาเลสไตน์ในปี 2531 "ลับหลัง" โดยยัสเซอร์ อาราฟัต
* องค์การบริหารแห่งชาติปาเลสไตน์, องค์การปกครองที่ตั้งขึ้นเพื่อปกครองบางส่วนของดินแดนปาเลสไตน์ตั้งแต่ปี 2537
องค์การบริหารแห่งชาติปาเลสไตน์

องค์การบริหารปาเลสไตน์ (السلطة الوطنية الفلسطينية‎ As-Sulṭah Al-Waṭaniyyah Al-Filasṭīniyyah) เป็นองค์การปกครองที่ตั้งขึ้นเพื่อปกครองเวสต์แบงก์และฉนวนกาซา เป็นผลของข้อตกลงกรุงออสโลปี 2537 นับแต่สถาปนา ได้มีการเปลี่ยนชื่อเป็น องค์การบริหารแห่งชาติปาเลสไตน์ และในปี 2556 รัฐบาลฟาตาห์ที่นานาประเทศรับรองในเวสต์แบงก์เปลี่ยนชื่อตนเองเป็นรัฐปาเลสไตน์ หลังการเลือกตั้งในปี 2549 และความขัดแย้งที่เกิดขึ้นตามมาระหว่างพรรคฟาตาห์และฮามาส อำนาจขององค์การฯ จึงขยายไปถึงเพียงเวสต์แบงก์
== อ้างอิง ==
การเมืองปาเลสไตน์
ชาตินิยมปาเลสไตน์
ปาเลสไตน์
องค์การบริหารแห่งชาติปาเลสไตน์
รัฐบาลชั่วคราว